Z A P I S N I K
35. sjednice Vijeća Mjesnog odbora „Mimara“, održane 24. travnja 2024. 
s početkom u 17:00 sati, u prostorijama Mjesnog odbora „Mimara“, Vodnikova ulica 15


Nazočne članice Vijeća: Nada Jagetić, Ana Podnar, Lina Budak i Iva Špoljar Šarić.

Predsjednica Vijeća Mjesnog odbora „Mimara“ Iva Špoljar Šarić otvara sjednicu i pozdravlja sve prisutne. Utvrđuje da je na sjednici prisutno 4 od ukupno 5 članova Vijeća Mjesnog odbora „Mimara“, te konstatira da su ispunjeni svi uvjeti za raspravljanje i odlučivanje. 

Predsjednica Vijeća daje na glasanje Zapisnik s 34. sjednice. Zapisnik je prihvaćen jednoglasno.


Vijeće, jednoglasno, donosi sljedeći

DNEVNI RED

1. [bookmark: _Hlk115087749]Asfalterski program Plana malih komunalnih akcija Vijeća Mjesnog odbora „Mimara“ za 2024. godinu, donošenje zaključka
1. Pitanja, prijedlozi i obavijesti


Ad. 1. 	Asfalterski program Plana malih komunalnih akcija Vijeća Mjesnog odbora „Mimara“ za 2024. godinu, donošenje zaključka

Predsjednica Vijeća otvara raspravu. 
U raspravi sudjeluju sve prisutne članice Vijeća. 

Vijeće, nakon rasprave, jednoglasno donosi sljedeći:


Z A K L J U Č A K
o asfalterskom programu Plana malih komunalnih akcija Vijeća Mjesnog odbora „Mimara“ za 2024.

1. Vijeće Mjesnog odbora „Mimara“ je sukladno s raspoloživim sredstvima mjesnog odbora iz Plana malih komunalnih akcija za 2024. donijelo svoj prioritet asfalterskog programa:

· Marulićev trg – asfaltiranje južne strane nogostupa.
 
1. Ovaj Zaključak bit će dostavljen Gradskom uredu za mjesnu samoupravu, promet, civilnu zaštitu i sigurnost na daljnje postupanje.




Ad. 2. 	Pitanja, prijedlozi i obavijesti

Ad. 2.1. 
Predsjednica Vijeća obavještava članice o pristiglim mailovima sugrađana. Pristiglo je još pritužbi vezanih za nepropisno parkiranje na Marulićevom trgu, kao i šetnju pasa na Srednjoškolskom igralištu. 

Predsjednica Vijeća obavještava članice o sastanku održanom 26. ožujka 2024. godine s predstavnicima komunalnog redarstva. Tema koordinativno-radnog sastanka bila je problematika vezana uz nepropisno zaustavljena i parkirana vozila na svim javno dostupnim površinama, prilikom čega je jednoglasno i nedvojbeno utvrđeno kako su ovlaštene osobe Odjela prometnog i Odjela komunalnog redarstva na predmetnom području izrekle više stotina sankcija koje nažalost u edukativnom i prevencijskom smislu nisu smanjile u značajnoj mjeri počinjenje iste vrste prekršaja.
[bookmark: _GoBack]Kao jedinstveni usuglašeni zaključak predloženo je se da se sukladno već postojećem izdanom rješenju (iz 2003. godine) žurno i neodgodivo postave odobrene rampe kojima bi se smanjilo prometovanje i nepropisno parkiranje na području Trga Marka Marulića. Isto tako, predloženo je da se nakon postavljenih rampi dodatno prati stanje na terenu te u skladu s utvrđenim poduzmu i druge odgovarajuće mjere i radnje koje bi imale za cilj sprječavanje prometovanja te nepropisnog zaustavljanja i parkiranja na predmetnom području.

Ad. 2.2. 
Zamjenica predsjednice Vijeća i članica Vijeća obavještavaju članice o uklonjenim stalcima za bicikle u Savskoj ulici i činjenici da je to napravio komunalni redar JM. Ulaže se prigovor na rad navedenog komunalnog redara. 

Predsjednica Vijeća otvara raspravu. 
U raspravi sudjeluju sve prisutne članice Vijeća. 

Vijeće, nakon rasprave, jednoglasno donosi sljedeći:


Z A K L J U Č A K
o vraćanju uklonjenih stalaka za bicikle na području Mjesnog odbora „Mimara“, 
posebice u Savskoj ulici kod tramvajske stanice

1. Vijeće Mjesnog odbora „Mimara“ traži vraćanje uklonjenih stalaka za bicikle na području Mjesnog odbora „Mimara“, posebice u Savskoj ulici kod tramvajske stanice.

2. Ovaj Zaključak bit će dostavljen Gradskom uredu za mjesnu samoupravu, promet, civilnu zaštitu i sigurnost na daljnje postupanje



Kako više nije bilo pitanja ni komentara, članice Vijeća Mjesnog odbora „Mimara“ dogovaraju termin sjedeće sjednice za 22. svibnja 2024. u 17:00 sati. 

Sjednica je završila u 17:45 sati.


Zapisnik vodi: 
Iva Špoljar Šarić

KLASA: 024-08/24-003/864
URBROJ: 251-13-11-1/004-24-2
Zagreb, 24. travnja 2024.


PREDSJEDNICA VIJEĆA
MJESNOG ODBORA „MIMARA“

Iva Špoljar Šarić

	Izvješće od glasanju na 35. sjednici, 24.04.2024.

